Akzo Nobel Baltics AS

Akzo Nobel Baltics AS on Eesti värvitööstusettevõte.

Ettevõte loodi aastal 1987, Eesti Kolhoosiehituse ja Soome Sadolini poolt nimega EKE Sadolin S. P.. Asutamise ajal oli see Eesti (tollal veel Eesti NSV) esimene ettevõte, mis loodi väliskapitali abiga. 12. detsembril 1984 avati  Rapla Pinotexi tootmistsehh. Tootmine uue ühisettevõtte nime all käivitati Raplas 2. septembril 1987. 1989. aasta lõpus avati alküüditsehh, alustati erinevate alküüdvärvide ja lakkide tootmist. 

Administratsioon asub Tallinnas, Tobiase tänaval. Akzo Nobel Baltics AS Rapla tehas asub Kastani tänav 7.

Aastal 1993 korraldati ettevõte ümber ja nimeks sai ES Sadolin AS. Alates 1995. aastast kuulus ES Sadolin rahvusvahelisse kontserni Akzo Nobel. Aastal 2011 sai ettevõtte nimeks Akzo Nobel Baltics AS. Ehkki ettevõte nimi muutus, jäi kaubamärgina kasutusele nimi Sadolin.

Vaata ka 
Sadolini spordihoone
AkzoNobeli kunstipreemia

Viited

Välislingid 
Juubel: EKE-Sadolin sünnist saab 30 aastat, www.aripaev.ee, 6. veebruar 2017

Eesti keemiatööstusettevõtted
Rapla